CELEX: 31991R2642
Language: el
Date: 1991-09-04 00:00:00
Title: Κανονισμός (ΕΟΚ) αριθ. 2642/91 της Επιτροπής της 4ης Σεπτεμβρίου 1991 για τροποποίηση του κανονισμού (ΕΟΚ) αριθ. 1569/77 περί καθορισμού της διαδικασίας και των όρων αναλήψεως των σιτηρών από τους οργανισμούς παρεμβάσεως

Avis juridique important

|

31991R2642

Κανονισμός (ΕΟΚ) αριθ. 2642/91 της Επιτροπής της 4ης Σεπτεμβρίου 1991 για τροποποίηση του κανονισμού (ΕΟΚ) αριθ. 1569/77 περί καθορισμού της διαδικασίας και των όρων αναλήψεως των σιτηρών από τους οργανισμούς παρεμβάσεως  

Επίσημη Εφημερίδα αριθ. L 247 της 05/09/1991 σ. 0020 - 0020

ΚΑΝΟΝΙΣΜΟΣ (ΕΟΚ) αριθ. 2642/91 ΤΗΣ ΕΠΙΤΡΟΠΗΣ  της 4ης Σεπτεμβρίου 1991  για τροποποίηση του κανονισμού (ΕΟΚ) αριθ. 1569/77 περί καθορισμού της διαδικασίας και των όρων αναλήψεως των σιτηρών από τους οργανισμούς παρεμβάσεωςΗ ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 3577/90 (2), και ιδίως το άρθρο 7 παράγραφος 6,  Εκτιμώντας:  ότι, λαμβανομένης υπόψη της σπουδαιότητας της παραγωγής των σιτηρών, είναι δυνατό να εμφανισθούν προβλήματα αποθεματοποιήσεως σε ορισμένα κράτη μέλη- ότι, προς αντιμετώπιση αυτής της κατάστασης, πρέπει να προβλεφθεί η δυνατότητα παρατάσεως των  παραδόσεων στην παρέμβαση σε αρκετά μακρό χρονικό διάστημα ώστε να βρεθεί η αναγκαία χωρητικότητα αποθεματοποιήσεως- ότι πρέπει, συνεπώς, να τροποποιηθεί ανάλογα ο κανονισμός (ΕΟΚ) αριθ. 1569/77 της Επιτροπής (3), όπως τροποποιήθηκε τελευταία από τον  κανονισμό (ΕΟΚ) αριθ. 1841/90 (4)-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1569/77 τροποποιείται ως εξής:  1. (Αφορά μόνο το κείμενο στη γερμανική γλώσσα).  2. Στο άρθρο 3 παράγραφος 3, το τελευταίο εδάφιο αντικαθίσταται από το ακόλουθο κείμενο:  "Η τελευταία παράδοση πρέπει να πραγματοποιηθεί το αργότερο στο τέλος του τέταρτου μήνα μετά το μήνα παραλαβής της προσφοράς χωρίς, εντούτοις, η εν λόγω ημερομηνία να είναι μεταγενέστερη της 1ης Ιουλίου στην Ελλάδα, Ισπανία, Ιταλία και Πορτογαλία, και  της 31ης Ιουλίου στα άλλα κράτη μέλη."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 4 Σεπτεμβρίου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 281 της 1. 11. 1975, σ. 1. (2) ΕΕ αριθ. L 353 της 17. 12. 1990, σ. 23. (3) ΕΕ αριθ. L 174 της 14. 7. 1977, σ. 15. (4) ΕΕ αριθ. L 168 της 30. 6. 1990, σ. 14.